Fesil

FESIL hører til blant verdens største produsenter av ferrosilisium (FeSi). Fesil var eier av smelteverket Rana Metall i Mo industripark i Rana frem til 2016, da Elkem AS tok over. Smelteverket heter fra 2016 Elkem Rana. 

Selskapet er i tillegg medeier i solcellesilisium-selskapet FESIL Sunergy, stiftet i 2007.

Spesialprodukter, inkludert granulerte og raffinerte kvaliteter, utgjør hoveddelen av produksjonen. Rana Metall er ISO-sertifisert i henhold til ISO 9001 og ISO 14001.

Fesil drev Lilleby smelteverk i Trondheim som ble nedlagt i 2002 da produksjonen ble flyttet til Mo i Rana. Fesil eide også Holla Metall på Kyrksæterøra som ble solgt til det tyske firmaet Wacker Chemicals i 2010.

Referanser

Metallselskaper
Norske industriselskaper